EDITOR IN CHIEF Dr Adriano Friganovic University of Applied Sciences Zagreb, Croatia Faculty of Health Studies Rijeka, Croatia DEPUTY EDITOR IN CHIEF Dr Vedrana Vejzovic University of Malmo, Sweden Dr Alessandro Stievano Centre for Nursing Excellency, Roma, Italy FOR PUBLISHER PUBLICATIO MEDICA D.O.O. Mateja Španić Ometlić EDITORIAL SECRETARY Ružica Marinić, Kristian Civka
Časopis je u otvorenom pristupu te je distribuiran pod uvjetima Creative Commons (CC BY-NC 4.0 DEED) licencije, koja dopušta neograničenu upotrebu, distribuciju i reprodukciju u bilo kojem mediju u isključivo nekomercijalne svrhe, pod uvjetom da se citira izvor. This is an open access journal distributed under the terms of the Creative Commons Attribution License (CC BY-NC 4.0 DEED), which permits unrestricted use, distribution, and reproduction in any medium or format for noncommercial purposes only, and only so long as attribution is given to the creator.
Socijalno uključivanje mladih s teškoćama kroz provođenje mentorskog programa
U našem petnaestogodišnjem socijalnopedagoškom radu u posebnim razrednim odjelima u OŠ Fran Franković s učenicima s teškoćama uočile smo određene prepreke s kojima se oni u svojem odrastanju susreću. Po završetku školovanja u redovnim srednjim školama oni većinom ostaju nezaposleni, kod kuće su, manje izlaze te su socijalno izoliraniji i prepušteni na brigu svojim obiteljima. Njihovim uključivanjem u mentorski program pomoglo im se da premoste ili barem ublaže navedene teškoće. Nakon trogodišnjeg sudjelovanja u mentorskom programu "Prijatelji" bivaju zadovoljniji, uključeniji su u društvo i lokalnu zajednicu nego ranije. Potrebno je i dalje raditi na promoviranju i razvijanju mentorskih programa za osobe s teškoćama u svrhu njihovog zapošljavanja i svrsishodnijeg te kvalitetnijeg provođenja slobodnog vremena. Ključne riječi: mentorski program, socijalno uključivanje,aktivnosti
Autorska prava (c) 2024 World of Health https://creativecommons.org/licenses/by/4.0
Usporedba kvalitete života majki prijevremeno rođene djece i majki terminske djece tijekom prve godine života djeteta
Uvod: Novorođenčad se s obzirom na vrijeme nošenja dijeli na nedonošenu, terminsku i prenešenu. Porođaj sam po sebi predstavlja stresan događaj i zahtijeva brzu adaptaciju roditelja na novu ulogu u svojim životima, a prijevremeni porođaj donosi još veću količinu stresa za majku i za dijete. Nedonošena se djeca u odnosu na terminsku djecu nerijetko rađaju s nizom zdravstvenih stanja zbog svog nedovoljnog intrauterinog boravka te nakon porođaja određeni vremenski period borave u jedinici intenzivne neonatalne skrbi. S obzirom na pojačane izazove roditeljske uloge u slučaju prijevremenog rođenja djeteta, majke prijevremeno rođene djece nose se s većom količinom stresa u odnosu na majke djece rođene u terminu, što može utjecati na njihovu kvalitetu života. Cilj istraživanja: Ispitati kvalitetu života majki prijevremeno rođene djece i majki terminske djece tijekom prve godine života djeteta te identificirati dimenzije kvalitete života koje su najlošije ocjenjene zasebno za svaku skupinu. Ispitanici i metode: Istraživanje je provedeno putem anonimnog online Upitnika zdravstvenog statusa SF-36 kojega je ispunilo sveukupno 303 majki, od čega 181 majka prijevremeno rođenoga djeteta te 122 majke djece rođene u terminu. Rezultati: Nije utvrđena statistički značajna razlika u kvaliteti života majki prijevremeno rođene djece i majki djece rođene u terminu. Dodatno je napravljena usporedba prosječnih rezultata ostvarenih na pojedinim dimenzijama zdravstvenog statusa kojima se procjenjuje kvaliteta života te je utvrđeno da su u dimenziji socijalnog funkcioniranja majke prijevremeno rođene djece postigle statistički značajno manji broj bodova u odnosu na majke terminske djece. Zaključak: Majke prijevremeno rođene djece manje su zadovoljne društvenim odnosima, sudjelovanjem u socijalnim aktivnostima i percipiranom podrškom tijekom prve godine života djeteta te im je neophodno osigurati kontinuiranu psihosocijalnu podršku.
Palmarno hlađenje i fiziološki odgovor na aerobnu tjelesnu aktivnost
Tijekom tjelesne aktivnosti različiti fiziološki sustavi djeluju sinergijski kako bi omogućili prilagodbu organizma. Uvođenjem inovativnog pristupa kao što je palmarno hlađenje, tj. primjena hladnih obloga na dlanovima, istražuje se potencijal za regulaciju tjelesne temperature tijekom tjelovježbe. U ovom se istraživanju analizira utjecaj palmarnog hlađenja na promjene pulsa, percipiranog napora, tjelesne temperature i opterećenja tijekom aerobne aktivnosti. Cilj je razumjeti može li palmarno hlađenje smanjiti porast tjelesne temperature i subjektivni osjećaj napora te tako potaknuti redovitu tjelovježbu kod osoba koje se suočavaju s poteškoćama zbog napora pri tjelesnoj aktivnosti, odnosno predstavlja li ono inovativan pristup koji može doprinijeti optimizaciji tjelesne aktivnosti i promicanju zdravog načina života. U istraživanju su sudjelovala 24 ispitanika dobi od 20 do 23 godine, prosječne tjelesne spreme i kod kojih u trenutku ispitivanja nisu bila prisutna akutna i kronična stanja, odnosno stanja zbog kojih im je propisana zabrana sportskih aktivnosti od strane liječnika. Isključeni su oni osjetljivi na hladnoću te s akutnim i kroničnim zdravstvenim stanjima ili ozljedama lokomotornog sustava. Korišten je submaksimalni cikloergometarski test Astrand-Rhyming Cycle Ergometer Test kako bi se analizirale razlike u navedena četiri parametra između dvaju uvjeta, sa i bez palmarnog hlađenja. U statističkoj analizi korišteni su deskriptivni postupci, t-test, Wilcoxon test i hi-kvadrat test.Iako su pronađene razlike u pulsu, percipiranom naporu i opterećenju između uvjeta sa i bez palmarnog hlađenja, one nisu bile statistički značajne. Međutim, značajne razlike u tjelesnoj temperaturi, koja se u uvjetu palmarnog hlađenja pokazala nižom nego u uvjetu bez palmarnog hlađenja, potvrđuju potencijalno djelotvornu primjenu palmarnog hlađenja tijekom aerobne tjelesne aktivnosti.
Virtual reality in the education of instrumentation techniques for nurses/technicians
Medicinsko obrazovanje danas se mijenja i korištenje Virtual Reality u obrazovanju medicinskih sestara/tehničara sve je češće. Stoga, važno je utvrditi jesu li edukacije putem simulacija virtualne stvarnosti jednake ili bolje, nego uobičajeni, klasični programi edukacije. Istraživanja pokazuju da korištenje Virtual Realty u obrazovanju medicinskih sestara/tehničara omogućuje ponavljajuću, praktičnu edukaciju za razvoj kognitivnih sposobnosti i ovladavanje vještinama koje se obično definiraju kao mjera sudionikovog razumijevanja koncepata i sposobnost da demonstrira postupak ili tehniku. U ovaj pregled opsega prema postavljenim kriterijima u konačnu analizu uključeno je 5 istraživanja koja podržavaju implementaciju Virtual Realty za poučavanje studenata sestrinstva radu u operacijskim salama. Preporuka je provesti dodatna istraživanja kako bi se utvrdila spremnost nastavnika i studenata za implementaciju Virtual Realty u visoko obrazovanje u sestrinstvu te dobrobiti takve edukacije na povećanje sestrinskih kompetencija.
Povezanost tjelesne aktivnosti i sindroma profesionalnog sagorijevanja kod fizioterapeuta u Hrvatskoj
Uvod: Sindrom profesionalnog sagorijevanja nastaje kao posljedica kronične izloženosti visokom stresu na radnom mjestu. Zdravstveni djelatnici, a time i fizioterapeuti, pokazali su se podložnijima ovom sindromu od ostalih profesija. U pojedinim zdravstvenim djelatnostima zabilježen je protektivni učinak tjelesne aktivnosti na stres i profesionalno sagorijevanje. Sukladno tome, glavni cilj ovog istraživanja bio je ispitati povezanost razine tjelesne aktivnosti s intenzitetom profesionalnog sagorijevanja fizioterapeuta. Specifični cilj bio je usporediti intenzitet profesionalnog sagorijevanja fizioterapeuta s obzirom na stupanj obrazovanja. Ispitanici i metode: U istraživanju je sudjelovalo 170 fizioterapeuta koji su u trenutku provedbe istraživanja radili u Hrvatskoj i imali najmanje jednu godinu radnog staža u struci. Korišten je anketni upitnik koji je pored općih sociodemografskih podataka sadržavao i 2 standardizirana upitnika: „Upitnik intenziteta sagorijevanja na poslu“ te „Međunarodni upitnik o tjelesnoj aktivnosti – kratka verzija“. Rezultati: Rezultati istraživanja pokazali su da nema statistički značajne povezanosti razine tjelesne aktivnosti s intenzitetom profesionalnog sagorijevanja fizioterapeuta (p = 0,255). Nadalje, nije pronađena statistička značajna razlika u intenzitetu profesionalnog sagorijevanja fizioterapeuta s obzirom na stupanj obrazovanja (p = 0,642). Zaključak: Istraživanjem je utvrđeno da tjelesna aktivnost nije povezana sa sindromom profesionalnog sagorijevanja kod fizioterapeuta u Hrvatskoj. Potrebna su daljnja istraživanja na ovu temu, a sve u cilju očuvanja zdravlja i radne sposobnosti fizioterapeuta.
Neophodnost etike u primaljskoj profesiji: od konstrukcije identiteta profesije do određenja svakodnevne primaljske prakse
Etika je jedan od odredbenih čimbenika svake profesije pa tako i primaljska etika za primaljstvo. Primalje se u svojoj svakodnevnoj praksi suočavaju s brojnim etičkim pitanjima. Njihov odnos prema trudnici, majci i djetetu, babinjači te ginekološkoj pacijentici vrlo je kompleksan i ona mora posjedovati vještine i znanje za etičko djelovanje. Pristup bioetičkim pitanjima danas je multidisciplinaran, a posebna pozornost u perinatalnoj medicini, ginekologiji i porodništvu nije prepuštena samo zdravstvenim djelatnicima, nego je u nju uključena klijentica/pacijentica i njena obitelj, uz značajnu pozornost na pravima fetusa. Stoga se u radu pokazuje da osim neophodnosti primaljske etike u konstrukciji primaljstva kao zaokružene profesije, etika je primalji temelj za uspostavu adekvatnog odnosa prema klijentici/pacijentici i njenoj obitelji u svakodnevnoj primaljskoj praksi i pružanju adekvatne zdravstvene skrbi.
etika, primaljstvo, profesionalizacija, primaljska praksa, zdravstvena zaštita, odnos prema pacijentici/klijentici
Utjecaj organiziranog vježbanja na motoričke ishode kod pretilih osoba
UVOD Svjetska zdravstvena organizacija opisuje pretilost kao jedan od najvećih javnozdravstvenih izazova 21. stoljeća, a definirana je kao prevelika količina masnog tkiva u organizmu. Tjelesna aktivnost i vježbanje imaju bitnu ulogu u cjelovitom pristupu liječenja, ali i prevenciji pretilosti. Cilj istraživanja je usporediti razinu indeksa tjelesne mase te mišićnu jakost, opseg struka te promjenu u brzini izvođenja testa Ustani i idi kod pretilih osoba koje organizirano vježbaju u periodu od šest mjeseci. METODE Ispitanici koji sudjeluju u istraživanju su pacijenti koji posjećuju Ambulantu za debljinu i koji sudjeluju u tjelesnoj aktivnosti koja se provodi 2 puta tjedno u prostorijama Fakulteta zdravstvenih studija u Rijeci. Podaci potrebni za provedbu istraživanja prikupljeni su mjerenjem visine i tjelesne mase ispitanika, mjerenjem mišićne jakosti, opsega struka te njihovom brzinom izvođenja testa Ustani i idi. REZULTATI U istraživanju je dokazano da postoji statistički značajna razlika u smanjenju indeksa tjelesne mase nakon organiziranog vježbanja (p < 0,001). Nadalje, ne postoji statistički značajna povezanost porasta mišićne jakosti sa smanjenjem indeksa tjelesne mase i opsega struka nakon organiziranog vježbanja. Također, u ispitivanju usporedbe poboljšanja brzine izvođenja testa Ustani i idi kod pretilih osoba koje organizirano vježbaju dokazano je da postoji statistički značajna razlika u brzini izvođenja testa Ustani i idi (p < 0,001). ZAKLJUČAK Tjelesna aktivnost i organizirano vježbanje pozitivno utječu na smanjenje pretilosti u svijetu. Potrebno je osvijestiti svjetsko stanovništvo o brojnim posljedicama koje pretilost sa sobom nosi, kao i poticati na redovito bavljenje tjelesnom aktivnosti i tjelovježbom.
Projekt „S vjetrom kroz tišinu“ – okupljanje gluhih i nagluhih, osoba s invaliditetom i djece s teškoćama u razvoju kroz jedrenje
Osobe s invaliditetom su heterogena skupina jer njihov invaliditet uključuje široko polje različitih situacija. Prihvaćen je invaliditet u smislu koncepta nastalog i razvijenog iz interakcije osoba s invaliditetom i okoline zbog čega se javljaju prepreke koje sprečavaju potpuno i učinkovito i ravnopravno sudjelovanje osoba s invaliditetom u društvenoj zajednici. Sport se pokazao kao odličan alat inkluzije osoba s invaliditetom u društvo te ima brojne pozitivne učinke na samu osobu u vidu osobnog zdravlja, individualnog razvoja i poboljšanja u društvenom aspektu. Kod osoba s oštećenjem sluha ne postoji jedrenje kao sport, dok je kod osoba s invaliditetom ukinuto paraolimpijsko jedrenje. Projekt „S vjetrom kroz tišinu“ ima dugačku povijest rada gluhim i nagluhim osobama kroz jedriličarsko druženje te kroz različite aktivnosti tijekom godine, dok danas okuplja sve osobe s invaliditetom unutar Udruge „S vjetrom kroz tišinu“ koja pružajući svoje aktivnosti omogućuje i re/habilitacijski učinak na njih.
Uvod u uzorke i uzorkovanje u biomedicini
U znanstvenim istraživanjima populacija predstavlja najveći statistički skup koji čine sve jedinke istraživanog sustava obuhvaćene u određeno vrijeme i na određenom mjestu. Jedinke izražavaju varijabilnost, a dva uzorka nikada neće biti jednaka, već samo slična. Nemoguće je uključiti cijelu populaciju u uzorak zbog vremenskog ograničenja istraživanja, financijskih pitanja te, najvažnije, dostupnosti jedinki. Stoga su znanstvenici razvili metodologiju istraživanja temeljenu na uzorku, dijelu populacije koja nastaje procesom uzorkovanja. Uzorkovanjem se dobiva uzorak, ali se pogrješka uzorkovanja (odstupanje uzorka od populacije) u statistici opisuje standardnom pogreškom. Najvažnija značajka uzorka je reprezentativnost koja se postiže odgovarajućim izračunom veličine uzorka i slučajnim odabirom jedinki iz populacije. Razlikuju se dvije vrste uzoraka – probabilistički (slučajni odabir) i neprobabilistički (nereprezentativni uzorci). Probabilistički uzorci uključuju jednostavne slučajne uzorke, stratificirane uzorke, sustavne uzorke i klaster uzorke, dok neprobabilistički uzorci uključuju uzorke pogodnosti i kvotne uzorke. Veličina uzorka jedini je čimbenik koji istraživač može kontrolirati prilikom planiranja istraživanja. Međutim, da bi uzorak bio reprezentativan, potrebno je definirati kriterije uključenja i isključenja kako bi se osiguralo da ispitanici uključeni u uzorak imaju značajke koje utječu na povezanost koja se istražuje. To izravno utječe na statističku snagu istraživanja, stoga se veličina uzorka treba izračunati pomoću statističkih metoda opisanih u ovom radu.
The difference in intestinal microbiota between breast-fed and formula-fed children
Crijevna mikrobiota zajednica je mikroorganizama koja kolonizira probavni sustav čovjeka. U novije vrijeme, crijevna mikrobiota se intenzivno istražuje, odnosno, istražuje se njezina uloga u zdravlju domaćina. U ljudskom tijelu, između ostalog, crijevna mikrobiota ima ulogu središnjeg reglatora metabolizma i imunološke funkcije a poremećaji u ravnoteži crijevne mikrobiote danas se povezuju s brojnim patološkim stanjima. Na sastav i raznolikost crijevne mikrobiote utječu brojni faktori, među kojima se kao najznačajniji navode prehrambene navike pojedinca, stoga se postavlja pitanje u kojoj mjeri prehrambene navike mogu utjecati na raznolikost i sastav crijevne mikrobiote te u kojoj mjeri promjene u crijevnoj mikrobioti uvjetovane prehrambenim navikama mogu utjecati na zdravlje domaćina. Crijevna mikrobiota razvija se od najranije dobi te neki autori sugeriraju da formiranje crijevne mikrobiote započinje već in utero, stoga ćemo u ovom radu ukratko nastojati prikazati recentne spoznaje na temu utjecaja načina prehrane na crijevnu mikrobiotu doječadi, odnosno ukazati na razlike u crijevnoj mikrobioti dojene djece i djece hranjene adaptiranom mliječnom formulom. Ključne riječi: crijevna mikrobiota, prehrambene navike, imunološki sustav, dojenje, adaptirane mliječne formule ABSTRACT Intestinal (gut) microbiota is a community of microorganisms that colonize human digestive system. In recent times, intestinal microbiota has been intensively researched, that is, its role in the host's health has been a research subject. In the human body, among other things, the intestinal microbiota plays the role of a central regulator of metabolism and immune function, and disturbances in the balance of the intestinal microbiota are associated today with numerous pathological conditions. The composition and diversity of the intestinal microbiota are influenced by numerous factors, among which the dietary habits of the individual are cited as the most significant, therefore the question arises to what extent dietary habits can influence the diversity and composition of the intestinal microbiota and to what extent changes in the intestinal microbiota conditioned by dietary habits can influence on the host's health. The intestinal microbiota develops from an early age, and some authors suggest that the formation of the intestinal microbiota begins already in utero, therefore in this paper we will briefly try to present recent findings on the topic of the influence of diet on the intestinal microbiota of infants, that is, point out the differences in the intestinal microbiota of breastfed children and children fed with adapted milk formula. Key words: intestinal microbiota, dietary habits, immune system, breastfeeding, adapted milk formulas
Attitudes of Radiologic Technology Students Regarding the Role of the Radiologic Technologists in Percutaneous Coronary Interventions Teams
Cilj: Koronarna bolest vodeći je uzrok smrti u Hrvatskoj, a perkutana koronarna intervencija (PCI) donijela je značajan napredak u njezinu liječenju. PCI izvodi interventni tim koji se sastoji od interventnog kardiologa, medicinske sestre i radiološkog tehnologa. Za postizanje preciznih i učinkovitih ishoda intervencije ključna je uloga radiološkog tehnologa u upravljanju dijaskopskim uređajem. Cilj rada bio je istražiti stavove studenata prijediplomskog stručnog studija radiološke tehnologije Fakulteta zdravstvenih studija u Rijeci o ulozi radiološkog tehnologa u specijalističkom timu tijekom PCI-ja i primjerenosti kompetencija stečenih tijekom sveučilišnog obrazovanja. Materijali i metode: Istraživanjem su obuhvaćeni studenti svih triju godina redovitog prijediplomskog stručnog studija radiološke tehnologije, različitih sociodemografskih obilježja. Podaci su prikupljeni online putem upitnika izrađenog u Google obrascima i analizirani računalnim programom Statistica. Rezultati: Većina ispitanika radiološkog tehnologa smatra nezamjenjivim u medicinskom timu tijekom PCI-ja, pri čemu se učinkovita komunikacija ističe kao ključni element za uspješan timski rad. Ispitanici, međutim, izražavaju uvjerenje da im obrazovni program ne pruža dovoljno znanja i vještina za kompetentno funkcioniranje unutar PCI tima, što ukazuje na potrebu za dodatnim obrazovanjem i stručnim usavršavanjem. Zaključak: Studija pokazuje da studenti radiološke tehnologije shvaćaju značaj radioloških tehnologa u intervencijskom timu za PCI postupke, no izražavaju zabrinutost zbog nedostatnosti znanja i vještina stečenih tijekom studija za stručni rad u interventnim kardiološkim laboratorijima.
Guide to Evidence-Based Physical Therapist Practice-book review
Ova recenzija knjige pruža kratak opis knjige koja je važna za svakog fizioterapeuta koji ulazi u svijet fizioterapije temeljene na dokazima.
evidence based physical therapist practice
Autorska prava (c) 2023 World of Health https://creativecommons.org/licenses/by-nc/4.0/
Poremećaji prehrane su stanja kod kojih se javlja iskrivljena percepcija o vlastitom tijelu i poremećen odnos prema hrani, što rezultira oštećenjem mentalnog i fizičkog zdravlja te promjenom u socijalnom funkcioniranju. S obzirom na to da te poremećaje vrlo često prati još neki psihijatrijski komorbiditet, važno je liječenje farmakoterapijom. Od neizostavne važnosti je i psihoterapija, a sve veću važnost ima i fizioterapija. Od fizioterapijskih postupaka najčešće se koriste masaža, autogeni trening, hidroterapija i, najvažnije od svega, kineziterapija. Fizioterapija je proces koji zahtijeva individualni pristup svakome pacijentu bez obzira na dijagnozu i dob. Fizioterapeut mora raditi kao dio medicinskog tima te biti upoznat s pacijentovom dijagnozom i dosadašnjom terapijom. Fizioterapija pozitivno utječe na fizičke posljedice koje se javljaju kod poremećaja prehrane, poput atrofije mišića i usporenog bazalnog metabolizma, ali također utječe i na psihološki status pacijenta.
Znanstvene aktivnosti Fakulteta zdravstvenih studija u Rijeci u 2023. godini
Inicijativom Odbora za znanost Fakulteta zdravstvenih studija u Rijeci tijekom 2023. godine potaknut je niz znanstvenih aktivnosti u koji su uključeni nastavnici i studenti u zajednički znanstveno-istraživački rad. Katedre Fakulteta organizirale su znanstvenu tribinu koje su bile otvorene i za građanstvo. Osim tribina organizirali su se i dani Fakulteta, dvije međunarodne konferencija i dobilo se nekoliko važnih projekata.
In memoriam: prof. dr. sc. Alan Šustić, dr. med. (1965.-2023.)
Uloga terapijskog psa u životu obitelji i djece s poteškoćama u razvoju
Uvod: Djeca s teškoćama u razvoju i njihove obitelji uključeni su u pro-grame rane intervencije i rehabilitacije. Jedan od rehabilitacijskih programa uključuje suživot psa pomagača/psa vodiča u obitelji dje-teta s teškoćama u razvoju. Cilj ovog istraživanja bio je ispitati i procijeniti dobrobiti djece i obitelji djece s teškoćama u razvoju koja imaju psa pomagača/psa vodiča. Metode: U istraživanju su sudjelovale obitelji djece s teškoćama u raz-voju koje imaju psa pomagača/psa vodiča. Podatci su prikupljeni putem anketnog upitnika posebno kreiranog za ovo istraživanje u elektroničnom obliku pomoću Google Formsa uz podršku Centra za rehabilitaciju Silver, Zagreb, RH u 2023.g. Rezultati: U istraživanju je sudjelovalo 44 ispitanika, od toga je 32 ispitanika (72,73%) ženskog spola i 12 ispitanika (27,27%) muškog spola. 17 ispitanika (38,64%) imalo je do 40 godina života, 23 (52,27%) imalo je 41 – 50 godina , dok je 4 ispitanika (9,09%) imalo 51 i više go-dina života.Prethodno posjedovanje kućnog ljubimca nije utjecalo na procjenu dobrobiti u emocionalnom, socijalnom i motoričkom izražavanju. Ona postoji i jednaka je bez obzira na prethodno pos-jedvanje kućnog ljubimca. Procijenjeno je da dobrobit iskazuju članovi obitelji čija djeca imaju samo jednu teškoću u razvoju. Zaključak: Prisutna je dobrobit u motoričkom, socijalnom i emocionalnom izražavanju djeteta bez obzira na brojnost prisutnih teškoća, a povezana je s prisutnošću psa pomagača/psa vodiča u njihovom kućanstvu.
Antropometrijske osobitosti terminske novorođenčadi
Cilj ovog istraživanja je bilo utvrditi prosječnu težinu terminske novorođenčadi te uočiti razliku između muške i ženske novorođenčadi. Također cilj je bio utvrditi da li mjere novorođenčadi utječu na način dovršenja poroda, povećavaju li se te mjere s gestacijskom dobi te da li neke bolesti majke utječu na antropometrijske osobitosti novorođenčadi. Metode: Istraživanje je provedeno prikupljanjem podataka uvidom u medicinsku dokumentaciju – Knjigu rađaonskog protokola na Klinici za ginekologiju i porodništvo, KBC-a Rijeka. Prikupljeni su podaci u razdoblju od 1. siječnja 2019. godine do 31. prosinca 2019. godine. Uzorak je obuhvaćao svu djecu koja su rođena u terminu. Rezultati: Od 2 421 novorođenčadi, 2 260 (93%) je bilo rođeno u terminu, 1 140 (50,4%) djece je muškog spola, a 1 120 (49,6%) je ženskog spola. Prosječna duljina, težina i opseg glave muške novorođenčadi veći su od ženske novorođenčadi (svi p<0,001) dok se težina i duljina kod blizanaca ne razlikuju (svi p>0,05), a opseg glave muške novorođenčadi je veći (p=0,018). Od 2 381 žena, njih 53 (2,23%) je imalo hipertenzivne poremećaje u trudnoći, 365(15,33%) je imalo gestacijski dijabetes mellitus, 59(2,48%) je bilo pretilo, te ostalih 1 904 (79,97%) je bolovalo od nekih drugih bolesti ili uopće nisu bolovale. Zaključak: Osim toga potvrđeno je da antropometrijske osobitosti ovise o gestacijskoj dobi. Također, bolesti majke koje utječu na antropometrijske osobitosti su pokazale značajnu razliku kod majki s GDM-om i pretilih majki u odnosu na majke s hipertenzivnim poremećajem. Međutim, prisutne razlike ukazuju na potrebu daljnjeg istraživanja.
Sveobuhvatna skrb u pretilog bolesnika s kroničnim ranama potkoljenica i limfedemom – prikaz bolesnika
U procesu cijeljenja rane događaju se brojni procesi kojima se, čak i u idealnim prilikama, stvara funkcionalno manje vrijedno tkivo uz strukturne i funkcionalne promjene. Brojni su čimbenici rizika za nastanak kronične i teško cijeleće rane. Prisutnost rane kao i dugotrajnost liječenja utječu na sve sfere života bolesnika te dovode do pada kvalitete života. Prikazom pretilog bolesnika s ranama potkoljenica, limfedemom i otežanim kretanjem uz bolove radi osteoartritisa kuka te pareze peronealnog živca uz kljenut stopala, opisan je model skrbi prema principu sveobuhvatne individualizirane skrbi uz biopsihosocijalni pristup. Necijeleće rane i pretilost bile su zapreka za neophodan operativni zahvat ugradnje totalne endoproteze kuka. Dijagnostički postupci uključivali su procjenu bolesnika i čimbenika cijeljenja, procjenu vaskularnog statusa nogu obojenim doplerom i mjerenjem pedobrahijalnog indeksa, procjenu edema, rana kao i psihosocijalnog statusa bolesnika. U terapiji su primjenjena pomagala za kompresivnu terapiju, lokalni postupci obrade rane uz pokrivala i njega kože. Provedena je edukacija bolesnika i člana obitelji o kompresivnoj terapiji, uz davanje savjeta i savjetovanja o prehrani i vježbanju kao i suportivna psihoterapija. Kronične rane na desnoj potkoljenici zacijelile su za dva tjedna, a na lijevoj za 11 tjedana, bez recidiva od dvije godine. U vremenu od 20 mjeseci bolesnik je postigao preporučenu tjelesnu težinu te je podvrgnut planiranoj operaciji koja je polučila dobar terapijski rezultat u vidu nestanka bolova i dobrog hodanja, bez ikakvih komplikacija zahvata. Partnerski odnos s bolesnikom uz visok nivo motiviranosti i suradljivosti, poglavito u primjeni kompresivne terapije, utjecali su ne samo na cijeljenje rana, što je bio primarni cilj, već i na podizanje ukupne kvalitete bolesnikova života. Za takav opseg skrbi potrebna su dodatna specifična znanja i vještine zdravstvenih djelatnika kao i dodatna oprema ordinacija koja skrbi za bolesnika s ranama.
Znanja studenata sestrinstva o trajnom srčanom elektrostimulatoru i kvaliteti života bolesnika s ugrađenim trajnim srčanim elektrostimulatorom
Uvod: Srčana elektrostimulacija jedna je od najsuvremenijih metoda liječenja srčanih aritmija, a medicinska sestra/tehničar kao dio medicinskog tima ima značajnu ulogu u medicinskom zbrinjavanju i poboljšanju kvalitete života bolesnika. Stoga je cjeloživotno učenje i kontinuirano unapređivanje znanja i vještina medicinskih sestara/tehničara tijekom i nakon redovitog školovanja presudno u pružanju kvalitetne medicinske skrbi. Cilj istraživanja je bio usporediti znanja redovnih studenata prve godine prijediplomskog studija Sestrinstva o trajnom srčanom elektrostimulatoru te zbrinjavanju i kvalitetiživota bolesnika s ugrađenim trajnim elektrostimulatorom sa znan-jima studenata druge i treće godine. Materijali i metode: Istraživanje je provedeno na Fakultetu zdravstvenih studija u Ri-jeci anketiranjem studenata. Uzorak istraživanja bili su studenti oba spola, prve, druge i treće godine redovnog preddiplomskog studija Sestrinstva. U istraživanju je sudjelovalo ukupno 90 ispi-tanika. Rezultati ispunjene ankete su u dijelu ispitivanja znanja o elektrostimulatoru te ispitivanju znanja o kvaliteti života bolesnika s trajnom srčanim elektrostimulatorom svrstani u 3 skupine: ne-dovoljno znanje (≤ 9 bodova), srednje znanje (10 do 16 bodova) i zavidno znanje (> 16 bodova). Prikupljeni podaci statistički su obrađeni pomoću računalnog programa Microsoft Excel i Statistica 13.3 (TIBCO Software Inc. Rezultati: U procjeni znanja studenata o trajnoj srčanoj elektrostimulaciji stu-denti svih godina postigli su srednje znanje, bez statistički značajih odstupanja u postignutim bodovima (p=0.41). U dijelu upitnika gdje se procjenjuje znanje studenata o kvaliteti života bolesnika s ugrađenim trajnim srčanim elektrostimulatorom, sve tri studi-jske godine postigle su također podjednake rezultate koji variraju između 15 i 17 bodova (p=0.11). Zaključak: Studenti svih triju godina studija imaju srednje znanje o trajnom srčanom elektrostimulatoru, što je dobra osnova i motiv za daljnje unapređivanje kvalitete nastave, ali i usavršavanje znanja u kasni-jem specijalističkom usavršavanju tijekom radnog vijeka, kako bi se skrb o bolesnicima s trajnim srčanim elektrostimulatorom i njihova kvaliteta života kontinuirano poboljšavala.
Autorska prava (c) 2023 World of Health https://creativecommons.org/licenses/by-nc/4.0
Gustoća kosti i biokemijski pokazatelji koštane pregradnje kod žena u menopauzi (koštane promjene u menopauzi)
Uvod: Menopauza predstavlja razdoblje obilježeno velikim promjenama kod žena koje se očituju smanjenjem mineralne gustoće kosti, smanjenjem vrijednosti deoksipiridolina, vitamina D i alkalne fosfataze. Glavni ciljevi ovog istraživanja bili su utvrditi postoji li razlika u mineralnoj gustoći kosti kod žena koje nemaju menstruaciju manje od pet godina i kod žena koje nemaju menstruaciju dulje od pet godina i usporediti biokemijske pokazatelje koštane pregradnje kod obje skupine žena. Ispitanici i metode: U ispitivanje je uključeno 37 žena koje su podijeljene u skupinu žene koje nemaju menstruaciju manje od pet godina (N=13 žena) i skupinu žena koje nemaju menstruaciju dulje od pet godina (N=24 žena). Svim ispitanicama izvađena je krv iz koje su se određivali alkalna fosfataza i vitamin D, dok se iz prikupljenog 24-satnog urina određivala vrijednost deoksipiridinolina. Osim toga, svim ispitanicama je učinjena denzitometrijska analiza lumbalne kralježnice i vrata femura metodom dvoenergetske rendgenske apsorpciometrije. Rezultati: Rezultati provedenog istraživanja pokazuju kako je došlo do značajnog smanjena razine deoksipiridolina u urinu kod žena koje nemaju menstruaciju dulje od pet godina, dok se vrijednosti vitamina D i alkalne fosfataze nisu značajno razlikovale između obje skupine žena. Mineralna gustoća kostiju lumbalne kralježnice i lijevog femura značajno je manja u skupini žena koje nemaju menstruaciju dulje od 5 godina. Zaključak: Dobiveni rezultati pokazali su kako su biokemijski pokazatelji koštane pregradnje povećani u prvih pet godina nakon menopauze te bi određivanje ovih parametara u krvi i urinu moglo biti učinkovita metoda za određivanje pacijenata s brzom pregradnjom kostiju nakon početka menopauze.
Percepcija profesionalnog stresa djelatnika Objedinjenog hitnog bolničkog prijema Kliničkog bolničkog centra Rijeka
UVOD: Medicinske sestre-tehničari na Objedinjenom hitnom bolničkom prijemu svakodnevno su izloženi raznim opasnostima i stresnim situacijama; svjedoče teško bolesnim pacijentima, traumama i smrti, doživljavaju konfliktne situacije s pacijentima, pratnjom i ostalim zdravstvenim djelatnicima, suočavaju se s manjkom osoblja i sredstava za rad, prekovremenim satima i ostalim faktorima koji utječu na povećanu razinu stresa. CILJ: Cilj je istraživanja ispitati razinu percipiranog profesionalnog stresa među djelatnicima Objedinjenog hitnog bolničkog prijema Kliničkog bolničkog centra Rijeka te utvrditi utjecaj duljine radnog staža i zanimanja na percipirani stres. ISPITANICI I METODE: Ispitivanje je provedeno na prigodnom uzorku od 50 ispitanika, djelatnika Objedinjenog hitnog bolničkog prijema Kliničkog bolničkog centra Rijeka, tijekom lipnja 2023. godine. Korišten je validirani „Upitnik o stresorima na radnom mjestu bolničkih zdravstvenih djelatnika“. REZULTATI: U istraživanju je sudjelovalo ukupno 50 ispitanika ( 60% žena). Najveći broj ispitanika starosne je dobi 20-29 godina. Najčešće je zanimanje ispitanika medicinska sestra/tehničar (76%). Rezultati istraživanja ukazuju da su djelatnici OHBP-a izloženi visokoj razini stresa, ali samo kod faktora koji se odnosi na organizaciju rada i financije. Djelatnici s radnim stažem >5 godina imaju višu razinu stresa od onih s radnim stažem <5 g., dok zanimanje nema utjecaja na percipiranu razinu stresa. ZAKLJUČAK: Vodeći faktor koji dovodi do profesionalnog stresa djelatnika Objedinjenog hitnog bolničkog prijema Kliničkog bolničkog centra Rijeka, osobito medicinskih sestara/tehničara, je „Organizacija radnog mjesta i financijska pitanja“.
Analiza zdravstvene skrbi pacijenata sa SARS-CoV-2 bolesti
Cilj istraživanja: Prikazati ukupan broj i demografske podatke pacijenata s COVID-19 liječenih u Kliničkom bolničkom centru (KBC) Rijeka, udio pacijenata koji je zahtijevao bolnički prijem te invazivnu mehaničku ventilaciju, stopu smrtnosti te trajanje bolničkog liječenja. Metode istraživanja: Retrospektivno prikupljenim podacima obuhvatilo se 1739 pacijenata s COVID - 19 liječenih u KBC-u u razdoblju od 1. ožujka 2020. do 28. veljače 2021. godine. Podaci su prikupljeni iz baze podataka IBIS, a obrađeni i grafički prikazani korištenjem programa Microsoft Office Excel i Prism 10 for Mac OS. Rezultati: Od 1739 pacijenata s COVID - 19, 1192 (68,55%) paci-jenta su ambulantno liječena, dok je kod njih 547 (31,45%) bilo in-dicirano bolničko liječenje, od čega je invazivnu mehaničku venti-laciju (IMV) zahtijevalo 146 (26,69%) pacijenata. Veći broj bolnički liječenih pacijenata bio je muškog spola (64,17%) i starije od 65 go-dina (66,54%). Medijan trajanja bolničkog liječenja iznosio je 9,75 dana, a 19,01% hospitaliziranih pacijenata provelo je više od 15 dana u bolnici. Od hospitaliziranih pacijenata, 62,34% se oporavilo, dokje 37,66% umrlo. Od ukupnog broja preminulih (206), 129 (62,62%)bili su muškarci, a 77 (37,38%) žene. Najmlađi preminuli pacijentimao je 27 godina i proveo je 9 dana u bolnici, dok je najstariji prem-inuli pacijent imao 100 godina i proveo je jedan dan na bolničkomliječenju. Zaključak: U analiziranom razdoblju, stopa smrtnosti od infekcije sa SARS-CoV-2 u KBC Rijeka bila je visoka i za bolnički je liječene pacijente iznosila 37,66%
Učinkovitost fizikalne terapije u jedinici intenzivnog liječenja u razdoblju od godinu dana
Uvod: Rana fizioterapija u Jedinici intenzivnog liječenja (JIL) neophodna je kako bi se minimalizirale komplikacije produljenog liječenja i smanjila duljina boravka u JIL-u. Stoga su na Klinici za anesteziologiju, intenzivnu medicinu i liječenje boli Kliničkog bolničkog centra Rijeka od 1. veljače 2022. godine fizioterapeuti preuzeli dvanaestosatne smjene. Cilj je ovog istraživanja prikazati učinkovitost fizikalne terapije usporedbom razdoblja u kojima su fizioterapeuti radili osmosatne smjene s dvanaestosatnim smjenama kroz duljinu boravka i broj vertikaliziranih bolesnika. Materijali i metode: Istraživanje je provedeno na uzorku od 1326 bolesnika, dok je u daljnju obradu uključeno 437 bolesnika. Bolesnici su liječeni na Odjelu za intenzivno liječenje od 1. veljače 2021. godine do 31. siječnja 2023.godine. Rezultati: Prosječna je dob bolesnika liječenih u JIL-u 59 godina, od čega je 71,17% muškaraca. Vodeća dijagnoza kod prijema bolesnika koji su boravili duže od jednog dana je akutna respiracijska insuficijencija (16,02%), dok su najčešći komorbiditeti bolesti srčano-žilnog sustava (67,96%). Ne postoji statistički značajna razlika u duljini boravka bolesnika u razdoblju kada su fizioterapeuti radili osmosatne smjene u odnosu na dvanaestosatne, ali su se bolesnici brže (13,58%) odvajali od invazivne mehaničke ventilacije te su češće (13,58%) vertikalizirani prije otpusta na odjel. Zaključak: Rana fizioterapija i respiratorna rehabilitacija od iznimne je važnosti jer skraćuju trajanje mehaničke ventilacije, duljina boravka u JIL-u te minimaliziraju komplikacije stečene produljenim boravkom u JIL-u. Dvanaestosatne smjene fizioterapeutima omogućuju kontinuirani rad i praćenje bolesnika te rehabilitaciju prilagođenu općem stanju i tijeku liječenja.
Učestalost politoksikomanije s obzirom na spol
Uvod: Politoksikomanija sve je zastupljeniji psihijatrijski entitet u okviru bolničkog psihijatrijskog liječenja. Cilj rada bio je ispitati učestalost politoksikomanije na Klinici za psihijatriju Klinčkog bolničkog centra Rijeka u odnosu na spol, dob, obrazovanje i učestalost korištenja mjera liječenja. Ispitanici i metode: U retrospektivnom istraživanju provedenom u dva razdoblja, od 1.1.2014. do 31.12.2014. i od 1.1.2019. do 31.12.2019. godine, prikupljeni su podaci putem Integriranog bolničkog informacijskog sustava za 143 ispitanika iz dijagnostičke skupine F19 - Mentalni poremećaji i poremećaji ponašanja uzrokovani uzimanjem više droga, ili uzimanjem ostalih psihoaktivnih tvari, a koji su se liječili na Klinici za psihijatriju, Kliničkog bolničkog centra Rijeka, od čega 60 ispitanika u 2014. godini i 83 ispitanika u 2019. godini. Rezultati: U 2019. zabilježen je veći broj oboljelih od politkosikomanije u odnosu na isto razdoblje pet godina ranije, pri čemu je omjer muškaraca i žena u oba razdoblja 3,5:1. Žene s dijagnozom politoksikomanije imaju niži obrazovni status od muškaraca u 2014. godini, ali ne i pet godina kasnije. Žene s politoksikomanijom značajno su češće u hospitalnom tretmanu i češće imaju dijagnosticiran poremećaj raspoloženja i shizoidni poremećaj u odnosu na muškarce. Zaključak: Zabrinjavajući je uzlazni trend hospitalizacija zbog politoksikomanije prisutan kod oba spola, stoga je iznimno važno rano prepoznavanje navedenog problema u samoj zajednici i osvještavanje istog kroz različite preventivne akcije i programe.
Fizika na Preddiplomskom stručnom studiju Radiološke tehnologije
Tehnološki napredak i razvoj računala omogućili su proizvodnju složenih uređaja koji koriste ionizirajuće zračenje za elektroničko snimanje ljudskog tijela, kao i obradu slikovnih prikaza u dijagnostičke i terapijske svrhe. Studentima Prijediplomskog stručnog studija Radiološka tehnologija je neophodno temeljito poznavanje fizike za učinkovitu i sigurnu uporabu novih tehnologija, ali i za razumijevanje principa njihovog rada. Iako spomenuti studij povezuje znanja iz područja informatike i statistike s medicinskim, tek uz razumijevanje fizikalnih zakonitosti o konceptima koji se spominju u okviru medicinske radiologije, studenti postaju kompletni stručnjaci educirani za samostalan rad ili rad u timu u području radiografije, nuklearno-medicinske te radiološke dijagnostike i terapije. Istovremeno, poznavanje i konceptualno tumačenje zakona fizike nužni su za razumijevanje temeljnih bioloških procesa unutar ljudskog tijela, poput rada srca ili prijenosa živčanih impulsa. Stoga se u okviru kolegija Fizika stavlja naglasak na poznavanje strukture tvari i građe atoma, elektromagnetizma, ultrazvuka, elementarne nuklearne fizike, prirode ionizirajućeg zračenja te proizvodnje i primjene X zraka koje su temeljne za razumijevanje fizike medicinskog snimanja. U radu su izdvojena neka područja koja su sastavni dio kolegija Fizika na Prijediplomskom stručnom studiju Radiološke tehnologije.